CELEX: 32020D0971
Language: hu
Date: 2017-11-20 00:00:00
Title: A Tanács (Euratom) 2020/971 határozata (2017. november 20.) az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás Európai Bizottság általi, az Európai Atomenergia-közösség nevében történő megkötésének jóváhagyásáról

7.7.2020   
               
               
                  HU
               
               
                  Az Európai Unió Hivatalos Lapja
               
               
                  L 215/1
               
            
         A TANÁCS (Euratom) 2020/971 HATÁROZATA
         (2017. november 20.)
         az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás Európai Bizottság általi, az Európai Atomenergia-közösség nevében történő megkötésének jóváhagyásáról
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
         tekintettel az Európai Bizottság ajánlására,
         mivel:
         
                     (1)
                  
                  
                     A Tanács 2015. szeptember 29-én felhatalmazta az Európai Bizottságot és az Unió külügyi és biztonságpolitikai főképviselőjét, hogy keretmegállapodásra irányuló tárgyalásokat kezdjenek az Örmény Köztársasággal.
                  
               
                     (2)
                  
                  
                     E tárgyalások sikeresen lezárultak, és az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodást (a továbbiakban: a megállapodás) 2017. március 21-én parafálták.
                  
               
                     (3)
                  
                  
                     A megállapodást az Unió nevében alá fogják írni, és a – 385. cikkének megfelelően – egy későbbi időpontban történő hatálybalépéséig ideiglenesen alkalmazni fogják.
                  
               
                     (4)
                  
                  
                     A megállapodás olyan kérdésekre is kiterjed, amelyek az Európai Atomenergia-közösség hatáskörébe tartoznak.
                  
               
                     (5)
                  
                  
                     A megállapodás aláírása és megkötése eltérő eljárás tárgyát képezi az Európai Unióról szóló szerződés és az Európai Unió működéséről szóló szerződés hatálya alá eső kérdések tekintetében.
                  
               
                     (6)
                  
                  
                     Ezért a megállapodást az Euratom-Szerződés hatálya alá tartozó kérdések tekintetében az Európai Atomenergia-közösség nevében is meg kell kötni.
                  
               
                     (7)
                  
                  
                     Az Euratom-Szerződés 102. cikke szerint a megállapodás addig nem léphet hatályba az Európai Atomenergia-közösség vonatkozásában, amíg a tagállamok nem értesítették az Európai Bizottságot arról, hogy a megállapodás a vonatkozó nemzeti joguk rendelkezéseivel összhangban alkalmazhatóvá vált.
                  
               
                     (8)
                  
                  
                     Jóvá kell hagyni a megállapodásnak az Európai Bizottság általi, az Európai Atomenergia-közösség nevében történő megkötését az Európai Atomenergia-közösség hatáskörébe tartozó kérdések tekintetében,
                  
               ELFOGADTA EZT A HATÁROZATOT:
         
            1. cikk
            A Tanács jóváhagyja az egyrészről az Európai Unió, az Európai Atomenergia-közösség és tagállamaik, másrészről az Örmény Köztársaság közötti átfogó és megerősített partnerségi megállapodás Bizottság általi, az Európai Atomenergia-közösség nevében történő megkötését, ideértve annak ideiglenes alkalmazását is (1).
         
         
            2. cikk
            Ez a határozat az elfogadását követő napon lép hatályba.
         
         
            Kelt Brüsszelben, 2017. november 20-án.
            
               
                  a Tanács részéről
               
               
                  az elnök
               
               M. REPS
            
         
         
            (1)  A megállapodás szövegét az annak megkötéséről szóló határozathoz fogják csatolni.